The Entail; or, The Lairds of Grippy
But I trow I hae now gotten the blin' side o' him at last: he'll no daur to say a word to me about a huggery-muggery matrimonial, take my word for't; for he kens the black craw I hae to pluck wi' him anent the prank he played me in the deevelry o' the concos mentos, whilk ought in course o' justice to have entitled me to a full half of the income o' the lands; and a blithe thing, Dirdumwhamle, that would hae been to you and your wife, could we hae wrought it into a come-to-pass; for sure am I, that, in my experience and throughgality, I would